Mis ma veel suutsin välja mõelda, oli see, et Jüri vastu aitab kindlasti kambavaim, tiimitunnetus, meeskonnatöö. Kui meie paneme asjad paika kolme mehe koostöös, siis ma ei tea, kellega Jüri plaani hakkab pidama. Tiimitunde suurendamiseks püüan meeskonnakaaslastele maha müüa idee, et meil peaks olema mingiski osas ühtne riietus, täpsemalt pakkusin välja Velocity kujundusega spordisokid, mida Lars ja mina saame kanda vastavalt jooksususside ja rattakingade sees. Heikile on soki paigutamiseks ka  üks hea idee välja mõeldud. Sokid võiks olla vabamüügis, et ka meie fännid saaks tiimi püüdlusi võistlustel toetada. Pool sokkide müügist saadud tulust annetaksime heategevuseks (näiteks Ain-Alari saatmiseks Hawaii Ironman'ile) ja poole saadud tulu eest ostaks õlut, mida toetajatega jagades saaks Jürilt saadava võimaliku kaotuse lihtsalt ära uputada.